jkorsvik/nowiki_second_scrape_merged huggingface dataset:
Svartterner

Svartterner (Chlidonias), også kalt sumpterner, er en delgruppe av ternene.
De skiller seg fra de andre ternene ved sin mørke fjærdrakt og ved at de hekker i innlandet, ikke ved kysten, men oftest i sump- eller andre våtmarksområder.
Én av de fire artene (svartterne) hekker i deler av Norden, men ikke i Norge, selv om den regelmessig kan observeres her.


== Inndeling ==
Inndelingen følger Birds of the World og er i henhold til Winkler, Billerman & Lovette (2020). Norske navn på artene følger Norske navn på verdens fugler og er i henhold til Syvertsen et al. (2008, 2017, 2020). Eventuelle navn i parentes er ikke offisielle, men kun midlertidige beskrivelser.

Charadriiformes, vade-, måse- og alkefugler
Chionidi, slirenebbfugler, 3 familier, 4 slekter, 13 arter
Charadrii, lofugler, 6 familier, 3 underfamilier, 20 slekter, 90 arter
Scolopaci (også kalt Limicoli), snipefugler (også kalt vadefugler), 5 familier, 5 underfamilier, 29 slekter, 112 arter
Turnici, springvaktelfugler, 1 familie, 2 slekter, 17 arter
Lari, måkefugler, 5 familier, 5 underfamilier, 40 slekter, 155 arter
Dromadidae, krabbeeterfamilien, 1 slekt, 1 art
Glareolidae, brakksvalefamilien, 3 slekter, 17 arter
Stercorariidae, 1 slekt, 7 arter
Alcidae, alkefamilien, 11 slekter, 25 arter
Laridae, måkefamilien, 5 underfamilier, 25 slekter, 105 arter
Larinae, måker
Anoinae, noddyer
Gyginae, silketerner
Sterninae, terner (9 slekter, 38 arter)
Onychoprion, (sotterner), (4 arter)
Sternula, (dvergterner), (7 arter)
Phaetusa (monotypisk)
Gelochelidon (monotypisk)
Hydroprogne (monotypisk)
Larosterna (monotypisk)
Chlidonias, (svartterner), (4 arter)
C. niger, svartterne
C. leucopterus, hvitvingesvartterne (monotypisk)
C. hybrida, hvitkinnsvartterne
C. albostriatus, maoriterne (monotypisk)
Sterna, (havterner), (13 arter)
Thalasseus (topphavterner), (6 arter)
Rynchopinae, saksenebber


== Referanser ==


== Eksterne lenker ==
(en) sumpterner – oversikt og omtale av artene i WORMS-databasen 
(en) sumpterner i Global Biodiversity Information Facility 
(no) sumpterner hos Artsdatabanken 
(sv) sumpterner hos Dyntaxa 
(en) sumpterner hos Fauna Europaea 
(en) sumpterner hos Fossilworks 
(en) sumpterner hos ITIS 
(en) sumpterner hos NCBI 
(en) Kategori:Chlidonias – bilder, video eller lyd på Wikimedia Commons 
Chlidonias – detaljert informasjon på Wikispecies
Dvergterner

Dvergterner (Sternula ) er en delgruppe av småvokste terner (Sterninae), som videre inngår som en underfamilie i måkefamilien (Laridae). Sju arter inngår i denne slekten, hvorav fire er monotypiske. Dvergterne er en sjelden, men årlig gjest i Norge, og ett eller to par hekket i Østfold i årene 1992–1998. Arten hekker imidlertid regulært Sør-Sverige og Danmark.


== Biologi ==
Dvergterner skiller seg fra andre terner gjennom å være fysisk mindre. Fuglene blir omkring 20–28 cm lange, veier cirka 40–63 g, og har et vingespenn på cirka 45–55 cm.Alle artene har ei fjærdrakt som i hovedsak er lysegrå på oversiden og hvit på undersiden. Artene har også svart hodehette i hekkedrakt. Vingene er smale, lange og spisse, og de ytre håndsvingfjærene er i varierende grad mørkere grå til nærmest svarte. Nebbet er rett og spisst, nærmest pinsettlignende, og gult eller gult med sort tupp hos seks av artene, mens én har svart nebb. Arten med svart nebb har også hodehette som begynner ved roten av culmen, mens de seks andre artene er hvite i pannen.


== Inndeling ==
Inndelingen følger Birds of the World og er i henhold til Winkler, Billerman & Lovette (2020). Norske navn på artene følger Norske navn på verdens fugler og er i henhold til Syvertsen et al. (2008, 2017, 2020). Eventuelle navn i parentes er ikke offisielle, men kun midlertidige beskrivelser.

Charadriiformes, vade-, måse- og alkefugler
Chionidi, slirenebbfugler, 3 familier, 4 slekter, 13 arter
Charadrii, lofugler, 6 familier, 3 underfamilier, 20 slekter, 90 arter
Scolopaci (også kalt Limicoli), snipefugler (også kalt vadefugler), 5 familier, 5 underfamilier, 29 slekter, 112 arter
Turnici, springvaktelfugler, 1 familie, 2 slekter, 17 arter
Lari, måkefugler, 5 familier, 5 underfamilier, 40 slekter, 155 arter
Dromadidae, krabbeeterfamilien, 1 slekt, 1 art
Glareolidae, brakksvalefamilien, 3 slekter, 17 arter
Stercorariidae, 1 slekt, 7 arter
Alcidae, alkefamilien, 11 slekter, 25 arter
Laridae, måkefamilien, 5 underfamilier, 25 slekter, 105 arter
Larinae, måker
Anoinae, noddyer
Gyginae, silketerner
Sterninae, terner (9 slekter, 38 arter)
Onychoprion, (sotterner), (4 arter)
Sternula, (dvergterner), (7 arter)
S. albifrons, dvergterne
S. antillarum, amerikadvergterne
S. superciliaris, amazondvergterne (monotypisk)
S. nereis, alveterne
S. lorata, perudvergterne (monotypisk)
S. saundersi, araberdvergterne (monotypisk)
S. balaenarum, benguelaterne (monotypisk)
Phaetusa (monotypisk)
Gelochelidon (monotypisk)
Hydroprogne (monotypisk)
Larosterna (monotypisk)
Chlidonias, (svartterner), (4 arter)
Sterna, (havterner), (13 arter)
Thalasseus (topphavterner), (6 arter)
Rynchopinae, saksenebber


== Referanser ==


== Eksterne lenker ==
(en) dvergterner – oversikt og omtale av artene i WORMS-databasen 
(en) dvergterner i Global Biodiversity Information Facility 
(no) dvergterner hos Artsdatabanken 
(sv) dvergterner hos Dyntaxa 
(en) dvergterner hos Fossilworks 
(en) dvergterner hos ITIS 
(en) dvergterner hos NCBI 
(en) Kategori:Sternula – bilder, video eller lyd på Wikimedia Commons 
(en) Sternula – galleri av bilder, video eller lyd på Wikimedia Commons 
Sternula – detaljert informasjon på Wikispecies
Sotterner

Sotterner (Onychoprion) er en liten slekt i måkefamilien (Laridae) med terner (Sterninae) som har ei forholdsvis mørk fjærdrakt på oversiden. Slekten teller fire arter, hvorav to er monotypiske. Ingen av dem hekker i Norge, men én av artene har vært her på en snarvisitt og står derfor oppført på listen over fugler i Norge. 


== Etymologi ==
Det vitenskapelige slektsnavnet Onychoprion er sammensatt av de to gammelgreske ordene onux (ονυξ), som betyr klo eller negl, og priōn (πριων), som betyr sag. Det var den tyske zoologen Johann Georg Wagler (1800–1832) som opprettet og navnga denne slekten i 1832, men det er uklart hva han siktet til med navngivelsen, siden de fire artene som inngår der i dag ble regnet til slekten Sterna fram til i 2005.


== Taksonomi ==
Tre av artene, polynesiaterne, sotterne og tøyleterne, ble tidligere regnet til slekten Haliplana. De fire artene som inngår i slekten i dag ble fram til i 2005 regnet til Sterna, men analyser av mitokondrielt DNA avslørte at Sterna da var parafyletisk, og alle fire ble flyttet til en egen slekt – Onychoprion. Innenfor denne slekten er polynesiaterne og tøyleterne søstere, mens sotterna er basal i slekten.


== Biologi ==
Artene kjennetegnes ved å ha en sort stripe som strekker seg fra den sorte hodehetten og framover via øyet og til roten av culmen (overnebbet). Nebbet og de korte nedre ekstremitetene og føttene med svømmehud mellom tærne er også tilnærmet sorte. Fuglene har lange, smale vinger med mørk overside og lyse fremre kanter. Stjerten er lang og dypt kløftet.


== Inndeling ==
Inndelingen følger Birds of the World og er i henhold til Winkler, Billerman & Lovette (2020). Norske navn på artene følger Norske navn på verdens fugler og er i henhold til Syvertsen et al. (2008, 2017, 2020). Eventuelle navn i parentes er ikke offisielle, men kun midlertidige beskrivelser.

Charadriiformes, vade-, måse- og alkefugler
Chionidi, slirenebbfugler
Charadrii, lofugler
Scolopaci (Limicoli), snipefugler/vadefugler
Turnici, springvaktelfugler
Lari, måkefugler
Dromadidae, krabbeeterfamilien
Glareolidae, brakksvalefamilien
Stercorariidae, jofamilien
Alcidae, alkefamilien
Laridae, måkefamilien
Larinae, måker
Anoinae, noddyer
Gyginae, silketerner
Sterninae, terner
Anous
Gygis
Onychoprion, (sotterner)
O. fuscatus, sotterne
O. lunatus, polynesiaterne (monotypisk)
O. anaethetus, tøyleterne
O. aleuticus, beringterne (monotypisk)
Sternula
Phaetusa
Hydroprogne
Gelochelidon
Larosterna
Chlidonias
Thalasseus
Sterna
Rynchopinae, saksenebber


== Fotogalleri ==


== Referanser ==


== Eksterne lenker ==
(en) sotterner – oversikt og omtale av artene i WORMS-databasen 
(en) sotterner i Encyclopedia of Life 
(en) sotterner i Global Biodiversity Information Facility 
(no) sotterner hos Artsdatabanken 
(sv) sotterner hos Dyntaxa 
(en) sotterner hos Fossilworks 
(en) sotterner hos ITIS 
(en) sotterner hos NCBI 
(en) Kategori:Onychoprion – bilder, video eller lyd på Wikimedia Commons 
(en) Onychoprion – galleri av bilder, video eller lyd på Wikimedia Commons 
Onychoprion – detaljert informasjon på Wikispecies
Glossata

Glossata er en stor underorden av sommerfuglene, som ikke har fått noe norsk navn.
Gruppen omfatter alle sommerfugler som er i stand til å krølle opp sugesnabelen, hvilket er størstedelen av sommerfuglartene (omtrent 999/1000 av de kjente artene). De øvrige sommerfuglene hører til tre små underordner med primitive møll, bl.a. kjevesommerfugler.Sugesnabelen hos Glossata-sommerfugler er dannet at de to underkjevene (maksillene) som er sterkt forlenget og hektet sammen med en glidelåslignende mekanisme. Overkjevene (mandiblene) er tilbakedannede. Sugesnabelen er dannet av proteinet resilin som har en særlig evne til å vende tilbake til sin opprinnelige form når det blir deformert. I hvile er sugesnabelen rullet opp som en urfjær. Når sommerfuglen skal drikke rettes snabelen ut ved muskelkraft, men den faller tilbake til urfjærformen etterpå på grunn av restlinets elastiske egenskaper. 


== Inndeling ==
Purpurmøll (Eriocraniidae, Dacnonypha)
Coelolepida:
Acanthopteroctetidae
[Gruppe uten navn]
Lophocorona
Myoglossata:
Neopseustidae
Neolepidoptera:
Exoporia:
Mnesarchaea
Rotetere (Hepialoidea)
Heteroneura (Frenata):
Nepticuloidea:
Dvergmøll (Nepticulidae)
Snømøll (Opostegidae)
Eulepidoptera:
Incurvarioidea (med bl.a. bladhul-, flekk- og svepemøll)
[Gruppe uten navn]
Palaephatidae
Luggmøll (Tischeria)
Ditrysia (med bl.a. bladminér-, ekte, gras-, halv-, sekk-, og spinnmøll, glassvinger, sekkspinnere, storsommerfugler, tresommerfugler og viklere)


== Referanser ==


== Eksterne lenker ==
(en) Glossata i Encyclopedia of Life 
(en) Glossata hos Fossilworks 
(en) Glossata hos NCBI 
(en) Kategori:Glossata – bilder, video eller lyd på Wikimedia Commons 
Glossata – detaljert informasjon på Wikispecies
Galtvang

Galtvang er en fiktiv landsby, kjent fra bokserien om Harry Potter skrevet av J. K. Rowling.
Galtvang er den eneste helmagiske byen i Storbritannia. Den ligger godt beskyttet fra gomper ikke langt fra Galtvort.
Galtvang er ikke særlig stor, men har noen butikker som er verdt et besøk.
Elevene på Galtvort som går i 3. klasse og oppover, får av og til (ved foreldrene eller foresattes samtykke) lov til å besøke landsbyen.


== Galthodet ==
Galthodet er en pub i den magiske landsbyen Galtvang. Den ligger i et lite smug og er svært møkkete. Gulvet kan se ut som det er av jord, men i bøkene kommer det fram at det i virkeligheten er et steingulv som har samlet opp møkk og skitt opp igjennom årene. Verten blir beskrevet som en stor og kraftig mann med en bandasje rundt hodet. I den siste boka får vi vite at verten er Albus Humlesnurrs bror, Abriam, og han blir viktig i Galtvorts kamp mot Voldemort.


== Tre sopelimer ==
Tre sopelimer er en pub, som opptrer for første gang i den tredje boken, Harry Potter og Fangen fra Azkaban. Den blir da presentert som stamstedet til elevene og lærerne ved Galtvort høyere skole for hekseri og trolldom. Pubeieren er den vakre Madam Rosmerta som Harry Potters venn Ronny Wiltersen har et godt øye til. Puben er kjent for sin spesialitet, Smørterøl.


== Andre butikker og lignende i Galtvang ==
Honningslurp
Zonko
Dervisj og Bang
Skribbelskaft
Mundurs Magimanufaktur
Tre sopelimer
Madam Puslefots tesalong
Postkontoret
Hylehuset
Fotogalleriet

Fotogalleriet er et Oslo-basert visningsted viet fotobasert kunst i Møllergata. Kunstinstitusjonen ble etablert i 1977, i 1979 organisert som en selvstendig stiftelse med Forbundet Frie Fotografer som største interessent. Fotogalleriet viser norske og internasjonale samtidskunstnere innen feltet av linsebasert kunst, og huser dessuten årlig Vårutstillingen. Dag Alveng og Tom Sandberg startet Fotogalleriet sammen med Bjørn Høyum i 1977 med ambisjon om å være et senter for nyskapende fotografiske praksiser. Fotogalleriet har mottatt støtte fra Kulturdepartementet siden 1986, en støtteordning som i 2012 ble overført til Norsk Kulturråd. Fotogalleriet mottar også støtte fra Norsk Fotografisk Fond og Oslo Kommune.


== Referanser ==


== Eksterne lenker ==
Offisielt nettsted 
(en) Fotogalleriet – kategori av bilder, video eller lyd på Commons
Erik Løfsnes

Erik Knutssøn Løfsnes (født 20. juni 1950 på Lauvsnes i Flatanger) er administrerende direktør i selskapet ITFornebu Eiendom AS. 
Løfsnes er utdannet arkitekt og var med å starte firmaet Arch Uno, Arkitektur og bygningsadministrasjon. Han var i mange år ansatt i Norges Apotekerforening og hadde ansvar for apotekplanlegging i NAF-gårdene AS, og var administrerende direktør i det statlige eiendomsselskapet Entra eiendom as fra 2000 til 2007. Løfsnes måtte gå fra sin stilling i Entra eiendom på grunn av manglende informasjon til Riksrevisjonen.Løfsnes ble i 2008 styremedlem i Kosmorama.
Han er sønn av Knut Løfsnes, som var første formann i Sosialistisk Folkeparti.


== Referanser ==


== Eksterne lenker ==
Entra eiendom
Entra-sjefen måtte gå
Ny jobb for Løfsnes
Júst á Húsum

Júst Olaf Jacobsen á Húsum (født 28. november 1860 i Tórshavn, død 25. november 1932) var en færøysk kongsbonde og politiker. Han var en av de ni mennene som innbød til Julemøtet i 1888, et møte som regnes som starten på Færøyenes selvstendighetskamp. Han ble senere formann i Føringafelag. Jacobsen var innvalgt på Lagtinget fra Suðurstreymoy fra 1899 til 1903.Av yrke var han kongsbonde på Húsum i Tórshavn med krøtter og sauer på beite i utkanten av byen, like ved der idrettsanleggene i Gundadalur nå ligger. Han investerte også i fiskefartøyer. Han var også en dyktig smed, som sammen med Rasmus Effersøe «la hånd og ånd sammen for å lage nye jordbruksredskaper.»


== Referanser ==
Valtra

Valtra er en finsk produsent av traktorer, eid av amerikanske AGCO Corporation. Valtra kan spores tilbake til svenske Munktell (1832), Bolinder (1844), Volvo (1927) og finske Valmet (1951). Bolinder-Munktell (1932) ble oppkjøpt av Volvo i 1950, fra 1959 fikk traktorene navnet BM Volvo. I 1979 startet Valmet OY og Volvo BM AB et hemmelig samarbeid om utvikling av en ny traktormodell. Traktorene fikk navnet Volvo BM Valmet. I 1983 var traktornavnet "Volvo BM Valmet" markedsledende i alle nordiske land. I 1994 ble traktor-divisjonen overført fra Valmet OY til SISU Corporation og i 1997 solgte OY SISU AB traktor-divisjonen til det finsk-statlige Partek som igjen restrukturerte og endret firmanavnet til Valtra. Traktorene ble omdøpt til Valtra Valmet, et produktnavn Partek fikk tillatelse til å beholde til 2001. Fra 2001 har de benyttet varemerket Valtra, registrert av Valmet OY i 1963 for sine jordbruks- og traktorredskaper. I 2002 ble Partek kjøpt av KONE OY, som restrukturerte og solgte Valtra og SISU diesel til AGCO Group, eier av Massey Ferguson fra 1995 og Fendt traktorer fra 1997.
Valtra har fabrikker i Finland og Brasil. Massey-Ferguson lisensierte Eicher, under AGCO Corporation, produserer Eicher i India under merket the Eicher Valtra og Euro Power. Massey Ferguson-eide The Hattat Company i Tyrkia begynte å bygge opp Valtra i Tyrkia i 2003. [1]
Valtra kom på toppen i registreringsstatistikken for traktor i Norge 2020, ref Bedre Gardsdrift 05.01.21 og i 2017.
Valtra N174 er en av deres traktorserier som har 201 hestekrefter i motoren sin. Med disse 201 hestekreftene har Valtra rekorden for flest hestekrefter i en 4-sylindret traktor. Valtra er mest kjent i Finland, Sverige, Norge, Danmark, Tyskland og Brasil. Utenom disse landene er Valtra nokså ukjent. 
I Norge i dag blir Valtra hovedsakelig solgt av Eik Senteret.
Valtra-serier som blir lagd i dag:

Valtra S-serie (290-405 hk)
Valtra T-serie (170-271 hk)
Valtra N-serie (115-201 hk)
Valtra G-serie (105-135 hk)
Valtra A-serie (75-130 hk)
Valtra F-serie (75-105 hk)I Finland også:

Valtra 6000/HiTech-series (101 hk)
Valtra 6000/Mezzo-series (101 hk)


== Eksterne lenker ==
Valtra
Offisielt nettsted 
(en) Valtra tractors – kategori av bilder, video eller lyd på Commons 
Valtra Brasil
Transamerica

Transamerica er en dramakomedie fra 2005, skrevet og regissert av Duncan Tucker. Filmen handler om Bree, som skal ha en kjønnskorrigerende operasjon fra mann til kvinne, og reisen hun tar gjennom USA med sønnen hun ikke visste hun var far til. Felicity Huffman har hovedrollen som Bree.


== Innspilling ==
Filmen var den første filmen Harvey og Bob Weinstein kjøpte til sitt nye filmselskap The Weinstein Company etter at de forlot Miramax Films. Filmen ble spilt inn i Arizona og New York i pausen Felicity Huffman hadde mellom to sesonger av TV-serien Frustrerte fruer.


== Mottakelse ==
Felicity Huffman har fått mye skryt for sitt portrett av den nyopererte Bree, og hennes nervøse og angstfylte møte med verden mens hun prøver å dekke over sitt kjønnslige opphav.


== Handling ==
Bree, er en kvinne med transkjønnethet som er en uke unna sin siste operasjon, får en telefon fra Toby, som har blitt fengslet i New York. Tony hevder han han er Brees ukjente sønn. Etter råd fra sin terapeut, flyr Bree til New York fra Los Angeles og later som hun er en misjonær når hun betaler Tobys kausjon. Hun overtaler Toby til å bli med tilbake til vestkysten med bil, for i hemmelighet å droppe Toby av hos sin stefar på veien.
Planene blir imidlertid forandret når Bree finner ut at Toby har blitt misbrukt av stefaren, og de fortsetter reisen mot Los Angeles mens de enten camper ute eller overnatter hos Brees bekjente. Under turen finne Toby at Bree har en transkjønnet historie, og mens de er hos Brees foreldre, etter at bilen deres blir stjålet, finner han også ut at Bree er hans far. Toby forsvinner så i sinne.
Bree fortsetter til LA alene, og får sin operasjon. Etter operasjonen oppsøker Toby henne, og de skværer opp.


== Roller ==
Felicity Huffman – Bree
Kevin Zegers – Toby
Fionnula Flanagan – Elizabeth
Elizabeth Peña – Margaret
Graham Greene – Calvin


== Priser og nominasjoner ==
Oscar-nominasjoner
Beste kvinnelige hovedrolle – Felicity Huffman
Beste sang – «Travelin' Thru» av Dolly PartonGolden Globe-nominasjoner
Beste skuespillerinne i filmdrama – Felicity Huffman (vunnet)
Beste filmsang – «Travelin' Thru» av Dolly Parton


== Eksterne lenker ==
Offisielt nettsted 
(en) Transamerica på Internet Movie Database 
(no) Transamerica hos Filmfront 
(no) Transamerica på NRK TV 
(sv) Transamerica i Svensk Filmdatabas 
(da) Transamerica i Danmark Nationale Filminstitut 
(fr) Transamerica på Allociné 
(nl) Transamerica på MovieMeter 
(en) Transamerica på AllMovie 
(en) Transamerica på Turner Classic Movies 
(en) Transamerica på Rotten Tomatoes
Antoine Dénériaz

Antoine Dénériaz (født 6. mars 1976 i Bonneville) er en fransk alpinist. Han vant gull i utfor under Vinter-OL i 2006, foran favorittene  Michael Walchhofer og Bruno Kernen.


== Karriere ==
Dénériaz debuterte i verdenscupen 15. desember 1996 i Val-d’Isère med 34.-plass. I løpet av karrieren vant han tre utforrenn i verdenscupen. Han bekjentgjorde at han la opp som alpinist i desember 2007. Han er nå ekspertkommentator for fransk TV.
Han er gift med den tidligere østerriksk-newzealandske alpinisten Claudia Riegler.


== Resultater i verdenscupen i alpint ==


=== Enkeltseire ===


=== Sammenlagtplasseringer ===


== Eksterne lenker ==
(de) Antoine Dénériaz – Munzinger Sportsarchiv 
(en) Antoine Dénériaz – Olympedia 
(en) Antoine Dénériaz – Sports-Reference (OL-resultater – arkivert) 
(en) Antoine Dénériaz – FIS (alpint) 
(en) Antoine Dénériaz – FIS (langrenn) 
(en) Antoine Dénériaz – ski-db.com 
Antoine Dénériaz' hjemmeside Arkivert 19. juli 2019 hos Wayback Machine.
Snurrebart

En snurrebart er en type bart som er særmerket ved at hver ende er vridd i en snurr opp- eller nedover. 


== Stiler ==
For å få snurren til å sitte, bruker man normalt bartevoks. men det er også være mulig å bruke hårgele eller en krølltang.


== Historie ==
Snurrebartstilen er veldig gammel og har blitt funnet igjen på keltiske statuer og avbildninger fra jernalderen.På slutten av 1800-tallet i USA så hadde flere kjente figurer fra ville vesten snurrebart, som f.eks Wyatt Earp. I Europa var snurrebarten utbredt blant soldater på 1800-tallet og fram til tidsrommet rundt første verdenskrig.
Kjente snurrebartpersonligheter inkluderer kavalerioffiseren George Armstrong Custer, revolvermannen Wyatt Earp, den amerikanske presidenten Theodore Roosevelt og den sovjetiske diktatoren Josef Stalin.


== Referanser ==


== Eksterne lenker ==
(en) Handlebar moustaches – kategori av bilder, video eller lyd på Commons 
The Definitive Guide to Handlebar Mustaches
Handlebar Moustache Life
Noord-Hollands flagg

Noord-Hollands flagg er trefarget, inndelt i tre horisontale baner.


== Beskrivelse ==
Flagget ble fastlagt av provinciale Staten (tilsvarende den politiske delen av den norske fylkeskommunen) 22. oktober 1958: Rektangulært, forholdene er 2:3. Flagget er delt i tre like store, horisontale baner. Ovenfra og nedad er fargene gult (gull), rødt og blått. Fargene ble tatt fra Noord-Hollands våpen.


== Se også ==
Liste over nederlandske provinsflagg
Hustle & Flow

Hustle & Flow er en amerikansk dramakomedie fra 2005 skrevet og regissert av Craig Brewer. Filmen handler om en hallik som gjennomgår en midtlivskrive, og bestemmer seg for bli rapper. Terrence Howard spiller hovedrollen som DJay.


== Innspilling ==
Handlingen og innspillingen foregikk i Memphis, og hovedrolleinnehaver Terence Howard bodde en periode i byen for å lære seg dialekten og hvordan livet der var. Han snakket også med over 300 virkelige halliker som bakgrunn for sin rollefigur.


=== Memphisreferanser ===
I filmen finnes det flere referanser til musikere fra Memphis. Først og fremst er filmen dedikert til den legendariske produsenten Sam Phillips. Det var hans gjør-det-selv mentalitet som inspirerte Brewer til å skrive og regissere filmen. I tillegg kommer disse:

Rollefiguren Shelby fikk navnet sitt etter singer/sogwriter Shelby Bryant.
Shelby bruker en t-skjorte med logoen til Sam Phillips' Sun Studio.
Shelby bruker også en t-skjorte fra Lucero, et lokalt conuntryrock-band.
Al Green-salmen «Jesus is Waiting» spilles i en scene.
Josey Scott, fra bandet Saliva, spiller en butikkeier.
Medlemmen i Three 6 Mafia dukker opp i filmen.
Paul Beauregard spiller DJays nabo.
Jordan Houston spiller Skinny Blacks bror.
De lokale rapperne Haystack, Free Sol og Al Kapone dukker opp i filmen
Musikere fra Stax Records går igjen i filmen.
Filmmusikken inneholder mange spor fra dem.
Isaac Hayes spiller Arnel.
Albumet Victim of the Joke? av David Porter er stiftet til DJays arbeidsbord.
Otis Redding blir nevnt i filmen.


== Mottakelse ==
Filmen ble først vist på Sundance Festival, der Paramount Pictures vant budrunden om distrubusjonsrettighetene til filmen for rekordsummen $9 millioner. Dette er den høyeste summen noen har betalt for en Sundance-film.


== Roller ==
Terrence Howard – DJay
Anthony Anderson – Key
Taryn Manning – Nola
Taraji P. Henson – Shug
Isaac Hayes – Arnel
Ludacris – Skinny Black


== Priser og nominasjoner ==
Oscar for beste sang –  «It's Hard Out Here for a Pimp» – Jordan Houston, Cedric Coleman og Paul Beauregard
Oscar-nominasjoner:
Beste skuespiller – Terrence HowardGolden Globe-nominasjoner
Beste filmskuespiller i drama – Terrence Howard


== Eksterne lenker ==
Offisielt nettsted 
(en) Hustle & Flow på Internet Movie Database 
(no) Hustle & Flow hos Filmfront 
(da) Hustle & Flow i Danmark Nationale Filminstitut 
(fr) Hustle & Flow på Allociné 
(nl) Hustle & Flow på MovieMeter 
(en) Hustle & Flow på AllMovie 
(en) Hustle & Flow på Turner Classic Movies 
(en) Hustle & Flow på Rotten Tomatoes 
(en) Hustle & Flow på Metacritic 
(en) Hustle & Flow på Box Office Mojo